Morrie Schwartz

Morrie Schwartz (20. joulukuuta 1916 – 4. marraskuuta 1995) oli yhdysvaltalainen sosiologi.

Schwartzin isä oli kotoisin Venäjältä. Schwartz kasvoi New Yorkissa juutalaisalueilla ja sai 8-vuotiaana kuulla äitinsä, paikallisen karkkikaupan pitäjän, kuolleen. Pian tämän jälkeen hänen veljensä sairastui polioon. Schwartz valmistui New Yorkin City Collegesta 1946 ja Chicagon yliopistosta 1951. 

Morrie Schwartz julkaisi 1950–1960-lukujen aikana kolme sosiologiaa käsittelevää kirjaa. Hän opetti alaa Brandeisin yliopistossa vanhuusvuosiinsa saakka. Lopulta hänellä kuitenkin todettiin ALS-tauti, joka esti häntä jatkamasta. Schwartz, jolla ALS-tauti oli puhjennut poikkeuksellisen korkealla iällä, kuoli sairauteensa 78-vuotiaana. Hän oli ollut parin päivän ajan koomassa. 

Yksi Schwartzin entisistä opiskelijoista, Mitch Albom näki, kun hänen vanha opettajansa kertoi sairaudestaan Nightlinessa. Albom päätti lähteä tapaamaan Schwartzia ja keskusteli tämän kanssa joka tiistai Schwartzin loppuelämän ajan. Albom julkaisi keskustelujen pohjalta Schwartzin jo kuoltua menestyskirjan Tiistaisin Morrien luona (Tuesdays with Morrie, 1997).

Luokka:Yhdysvaltalaiset sosiologit
Luokka:Vuonna 1916 syntyneet
Luokka:Vuonna 1995 kuolleet